ברברה אנגלקינג

ברברה טרזה אנגלקינג (בפולנית: Barbara Teresa Engelking; נולדה ב-22 באפריל 1962) היא פסיכולוגית וסוציולוגית פולנית, חוקרת ההיסטוריה של יהודי פולין בתקופת מלחמת העולם השנייה והשואה. היא פרופסור ומנהלת המרכז הפולני לחקר השואה (אנ') באקדמיה הפולנית למדעים (אנ') וכן נשיאת מועצת אושוויץ הבין-לאומית (פול'). ברברה אנגלקינג, ילידת ורשה, היא בתה של רישרדה אנגלקינג (Ryszard Engelking) ובוגרת המחלקה לפסיכולוגיה, 1988, באוניברסיטת ורשה. ב-1993 אושרה עבודת הדוקטור שלה במדעי הרוח. מחקריה עוסקים בהשלכות השואה כפי שזו משתקפת בזיכרונותיהם של ניצולי השואה וכן בגטו ורשה וברצח יהודי ורשה. היא מכהנת כפרופסור במכון לפילוסופיה וסוציולוגיה בפולין (Institute of Philosophy and Sociology). משנת 2012 היא מכהנת כחברה במועצת אושוויץ הבין-לאומית, הייתה סגנית הנשיא ומ-2014 היא נשיאת המועצה. אנגלקינג זכתה בפרס מחקרי על שם יאן קרסקי על ספרה על גטו ורשה. אנגלקינג נשואה למיהאי בוני (Michał Boni) בעקבות שינוי בחוק הפולני בתחילת 2018 האוסר לייחס "לעם הפולני או לממשלת פולין" אחריות לרצח העם היהודי, הוגשה תביעה פרטית בחסות הליגה הפולנית למניעת השמצה כנגד ברברה אנגלקינג ועמיתה יאן גרבובסקי בעבור הוצאת דיבה, בטענה שספרם בין 1600 העמודים מכיל שקרים לגבי דודה של התובעת, אשר על פי החוקרים סייע בהסגרתם של יהודים, ובכך פוגעת בשמו ובשמה הטוב של האומה הפולנית. בית המשפט קיבל את הטענה וחייב את החוקרים להתנצל. פסק הדין עורר גינויים ברחבי העולם, בטענה שמדובר בצנזורה ובפגיעה בדיון ההיסטורי ובאוגוסט 2021 בוטל בבית משפט לערעורים, אשר קבע כי שופטים אינם רשאים להתערב בדיונים היסטוריים. Na łące popiołów, Ocaleni z Holocaustu, pub. Cyklady 1993 Zagłada i pamięć (na podstawie rozprawy doktorskiej), pub. IFiS PAN 1994, II wydanie 2001 Czas przestał dla mnie istnieć (analiza doświadczania czasu w sytuacji ostatecznej), pub. IFiS PAN 1996 Getto warszawskie. Przewodnik po nieistniejącym mieście, pub. IFiS PAN 2001, 2013 Holocaust and memory, Leicester University Press, London, New York, 2001 Psychological differences between Poles and Jews during World War II from a Warsaw Perspective - “Contested Memories: Poles and Jews during the Holocaust and Its Aftermath”, Rutgers University Press, 2003 "Szanowny panie gistapo": donosy do władz niemieckich w Warszawie i okolicach w latach 1940-1941, pub. IFiS PAN 2003 Pamięć: historia Żydów polskich przed, w czasie i po zagładzie, עורך - פליקס טיך, Fundacja Shalom, Warszawa 2004 Prowincja noc. Życie i zagłada Żydów w dystrykcie warszawskim, ed. Dariuszem Libionką i Jackiem Leociakiem, pub. IFiS PAN 2007 Mietek Pachter, Umierać też trzeba umieć..., Stowarzyszenie Centrum Badań nad Zagładą Żydów, Warszawa 2015 ISBN 978-83-634-4439-6 ,Such a Beautiful Sunny Day… - Jews Seeking Refuge in the Polish Countryside, 1942-1945, 2016 ירושלים, הוצאת יד ושם, Dalej jest noc: losy Żydów w wybranych powiatach okupowanej Polski ("Night without End: The Fate of Jews in Selected Counties of Occupied Poland"), co-edited by Jan Grabowski and Barbara Engelking, מדיה וקבצים בנושא ברברה אנגלקינג בוויקישיתוף ברברה אנגלקינג, ברשת החברתית Goodreads יום עיון לרגל הוצאתו לאור של הספר "Such a Beautiful Sunny Day" מאת אנגלקינג, ביד ושם, מרס 2017 ברברה אנגלקינג, דף שער בספרייה הלאומית עופר אדרת, בימ"ש בפולין חייב חוקרי שואה להתנצל על מחקר שבו טענו כי פולני הסגיר יהודים לנאצים, באתר הארץ, 9 בפברואר 2021 עופר אדרת, בקרב המר על האמת אודות חלקם בשואה, הרשויות בפולין איבדו את הצפון, באתר הארץ, 11 בפברואר 2021 עופר אדרת, בוטלה פסיקה בפולין שחייבה חוקרים להתנצל על טענתם שפולני הסגיר יהודים לנאצים, באתר הארץ, 16 באוגוסט 2021